નવરાત્રિમાં ગરબે ઘૂમવા સજ્જ થવા માટે યુવતીઓએ ચણિયાચોળી અને ઇમિટેશન જ્વેલરીની ખરીદી શરૂ છે. દર વર્ષે ચણિયાચોળીની ડિઝાઇન અને ટ્રેન્ડ બદલાય છે. આ વર્ષે ફ્લોલર અને શિફોનનું સ્થાન મુંગા સિલ્ક, કિનખાબ, બનારસી, રેશમ-કોટનના ફ્યૂઝનવાળા ફેબ્રિકે લીધું છે. પ્લેનમાં કોટન ઉપરાંત ટાઇ એન્ડ ડાઇ પણ ઇન ડિમાન્ડ છે. આ તમામ મટીરિયલ્સનાં ચણિયાચોળી અત્યારે બજારમાં સૌથી વધુ વેચાઇ રહ્યાં છે તો બીજી તરફ ડિઝાઇનરના મતે ચણિયાચોળીમાં એબ્સ્ટ્રેક્ટ પ્રિન્ટ્સની થીમ હોટ ફેવરિટ છે.